open-index/open-wikipedia-markdown huggingface dataset:
ब्रेजिअर

right|thumb|150px|ब्रेसियर का आगे का भाग
right|thumb|150px|ब्रेसियर का पीछे का भाग
**ब्रेजियर** ('ब्रा' नाम से प्रसिद्ध) बालिकाओं एवं स्त्रियों का वस्त्र है जो स्तनों को ढ़कने, उन्हें अवलम्बन देने एवं उभारने का काम करता है। इसे हिन्दी में चोली और बांग्ला में वक्षबंधनी कहते हैं।

## बाहरी वस्त्र के रूप में ब्रा
स्पोर्ट्स ब्रा का आविष्कार 1975 में ग्लैमराइज फाउंडेशन द्वारा "फ्री स्विंग टेनिस ब्रा" के साथ किया गया था। महिलाओं ने उन्हें अगले 25 वर्षों तक अन्य कपड़ों के नीचे पहना। लेकिन 10 जुलाई 1999 को, ब्रांडी चैस्टेन ने 1999 फीफा महिला विश्व कप फाइनल के अंतिम गेम में संयुक्त राज्य अमेरिका को चीन पर जीत दिलाने के लिए पेनल्टी शूटआउट में पांचवां किक लगाया। उत्सव में, उसने अपनी स्पोर्ट्स ब्रा को उजागर करते हुए अनायास ही अपनी जर्सी उतार दी। उनके इस कृत्य को कुछ लोगों द्वारा एक ऐतिहासिक घटना के रूप में माना जाता है जिसने केवल स्पोर्ट्स ब्रा पहनने को बढ़ावा दिया।

मैडोना 1980 के दशक के अंत में अपनी ब्रा की पट्टियां दिखाने वाली पहली महिलाओं में से एक थीं।1990 के दशक की शुरुआत से ऐसे कपड़े पहनना फैशन बन गया था जिनमें ब्रा की पट्टियाँ दिखाई देती थीं।

## विभिन्न प्रकार

File:Modern bra plunge.jpg|Plunge
File:Modern bra fullcup.jpg|Full-cup
File:Modern bra bandeau.jpg|Balconette
File: Shutter bra.png|1950s style "Shutter" bra


## बाहरी कड़ियाँ
* चोली के आकार से उलझनें...
* Seigel, Jessica. The Cups Runneth Over. NY Times February 13, 2004
* 'Intelligent bra' battles bounce. 10 दिसम्बर 2007

श्रेणी:स्त्रियों के वस्त्र‎
श्रेणी:अन्तःवस्त्र
अंतर्राष्ट्रीय अफ़्रिकी बाल दिवस

सर्वप्रथम अफ्रिकी युनिटी संगठन द्वारा मनाया जाने वाला यह दिवस 16 जून 1९७6 को दक्षिण अफ्रिका के टोयोटा में बेहतर शिक्षा के अधइकार के लिए छात्रों द्वारा किए गए प्रदर्शन की स्मृति में मनाया जाता है। इसके द्वारा अफ्रिकी बालकों की शिक्षा की आवश्यकताओं के बारे में जागरुकता लाने की कोशिश की जाती है।

## सहायक एवं संदर्भ स्रोत

श्रेणी:आधार
श्रेणी:अफ्रिकी दिवस
युवा दिवस

विभिन्न देशों में अलग-अलग तिथियों को अपने देश के युवाओं की किसी महत्वपूर्ण गतिविधी की स्मृति में यह दिवस मनाया जाता है।

* युवा दिवस (दक्षिण अफ्रिका)- १६ जून को दक्षिण अफ्रिका में मनाया जाता है।

श्रेणी:विशिष्ट दिवस
युवा दिवस (दक्षिण अफ्रिका)

16 जून 1976 को दक्षिण अफ्रिका के टोएटा में दस हजार काले स्कूली छात्रों द्वारा अपनी खराब गुणवत्ता वाली शिक्षा के खिलाफ तथा अपनी भाषा में बात करने के अधिकार के लिए किए गए प्रदर्शन की याद में यह दिवस मनाया जाता है। लगभग आधे मील लंबे इस प्रदर्शन में सैंकड़ों छात्रों को गोली मार दी गई तथा हजारों व्यक्ति घायल हो गए।
## सहायक एवं संदर्भ श्रोत

श्रेणी:आधार
श्रेणी:दक्षिण अफ्रिकी दिवस
सकाल प्रचालन तंत्र

**सकाल प्रचालन तंत्र** (real-time operating system या RTOS) ऐसा प्रचालन तंत्र है जिसका विकास विशेष रूप से 'रीयल-टाइम' कार्यों के लिये किया गया हो। जिन कार्यों को किसी समयावधि के अन्दर ही पूरा **न** कर पाने की स्थिति में उस कार्य के परिणाम की गुणवत्ता कम या खराब हो जाय उन्हें 'रीयल टाइम' कार्य कहा जाता है। ऐसे प्रचालन तंत्र अनुप्रयोग द्वारा मांगी गयी सेवा को बिना समय गवांये ही पूरा करते हैं। वस्तुत: मांगी गयी सेवा को प्रदान करने में ये भी कुछ समय लेते हैं किन्तु वह समय इतना कम होता है कि कार्य की गुणवत्त पर असर नहीं पड़ता। इसके अलावा लिया जाने वाला समय की अधिकतम सीमा पूर्वनिर्धारित (predictable) होती है। इन विशेषताओं के कारण सकाल प्रचालन तंत्र प्रोग्रामकर्ता को नियन्त्रित की जाने वाली प्रक्रिया पर अधिकतम नियन्त्रण की सुविधा प्रदान करता है। 

## कुछ रीयल-टाइम आपरेटिंग सिस्टम
  
* Adeos
  
* ART Linux
  
* ChorusOS
  
* eCos
  
* ELinOS
  
* FreeRTOS
  
* iRmx
  
* ITRON
  
* linux-rt
  
* LynxOS
  
* MicroC/OS-II
  
* Nucleus
  
* OS-9
  
* OSE
  
* OSEK/VDX
  
* pSOS
  
* PikeOS
  
* QNX
  
* RedHawk
  
* RSX-11
  
* RT-11
  
* RT-LAB
  
* RTAI
  
* RTEMS
  
* RTLinux ou Real Time Linux
  
* RTOS-UH
  
* RTX
  
* SCIOPTA
  
* Symbian OS
  
* VRTX
  
* VxWorks
  
* Windows CE
  
* Xenomai

## इन्हें भी देखें
*रीयल-टाइम प्रचालन तंत्रों की तुलना

श्रेणी:प्रचालन तंत्र
कृषि इंजीनियरी

thumb|आधुनिक ट्रैक्टर
कृषि उत्पादन एवं प्रसंस्करण के लिये प्रयुक्त इंजीनियरी **कृषि इंजीनियरी** कहलाती है। यह पशु जीवविज्ञान, पादप जीवविज्ञान, यांत्रिक इंजीनियरी, सिविल इंजीनियरी तथा रसायन इंजीनियरी को मिलाकर काम करती है। 

## इन्हें भी देखें
*केन्द्रीय कृषि अभियांत्रिकी संस्थान, भोपाल

## बाहरी कड़ियाँ
* Canadian Society for Bioengineering
* American Society of Agricultural and Biological Engineers Official Site
* International Academic Programs in Agricultural, Food,or Biological Engineering
* International Commission of Agricultural Engineering Official Site
* Department of Bioresource Engineering part of McGill University

श्रेणी:कृषि
प्रतियोगिता परीक्षा

**प्रतियोगिता परीक्षा** (competitive examination) उस परीक्षा को कहते हैं जिसे परिणाम के आधार पर परीक्षार्थियों की प्रावीण्य सूची या मेरिट लिस्ट बनती है। यदि यह परीक्षा *n* स्थानों को भरने के लिये की गयी है तो प्रावीण्य सूची में सबसे अधिक अंक पाने वाले पहले *n* अभ्यर्थियों को 'उतीर्ण' (पास) माना जाता है। 

## इन्हें भी देखें
* प्रतियोगिता
* भारत की प्रमुख प्रतियोगी परीक्षाएँ


श्रेणी:परीक्षा
सिंध डाक

**सिंध डाक**, एक प्राचीन भारतीय डाक प्रणाली और एशिया की पहली चिपकने वाली डाक टिकट का नाम है, जिसे ब्रिटिश शासन के दौरान उसके अन्तर्गत आने वाले समूचे दक्षिण एशियाई क्षेत्रों मे प्रयोग किया जाता था। डाक टिकट का नाम सिन्ध डाक तत्कालीन भारत के सिन्ध इलाके मे प्रयोग में आने वाली डाक प्रणाली जिसे हिन्दी में डाक कहा जाता है, के नाम पर रखा गया था जिसमें हरकारे डाक लेकर दौड़ा करते थे और उनका भुगतान उनके द्वारा तय की गयी कुल दूरी और उठाई गयी कुल डाक के अनुसार किया जाता था।

## सन्दर्भ
कुंदुज़

**कुंदुज़** शुमाली अफ़ग़ानिस्तान का एक शहर है और कुंदुज़ प्रान्त की राजधानी है।

श्रेणी:अफ़ग़ानिस्तान के उपविभाग
2010 फ़्रेंच ओपन टेनिस प्रतियोगिता

**[[२०१०|2010]] [[फ़्रेंच ओपन (टेनिस)|फ़्रेंच ओपन]]** (रोलाँ गारो) पेरिस, फ़्राँस में 23 मई से 6 जून, 2010 तक आयिजित हुआ।

## मुख्य प्रतियोगिता
### पुरुष एकल

### महिला एकल

### पुरुष युगल

### महिला युगल

### मिश्रित युगल

## पुरस्कार राशि

श्रेणी:2010 की ग्रैंड स्लैम टेनिस प्रतियोगिता
श्रेणी:2010 की टेनिस प्रतियोगिता
श्रेणी:2010 फ़्रेंच ओपन टेनिस प्रतियोगिता
श्रेणी:फ़्रेंच ओपन ग्रैंड स्लैम टेनिस प्रतियोगिता
जँ-फ्रँस्वा रवेल

अंगूठाकार|दाएँ|200px|Jean-François Revel par Elsa Dorfman, 1999.

**जँ-फ्रँस्वा रवेल** Jean-François Revel का जन्म सन् १९२४ को जनवरी १९ तारिखका दिन फ्रान्सके मार्सेईमेँ हुवा था। सन् २००६ को अप्रिल ३० तारिखके दिन फ्रान्सके भाल-दो-मार्न शहरमेँ मृत्यु हुई। जँ-फ्रँस्वा रवेल एक प्रख्यात चिन्तक एवं पत्रकार थेँ। उन्होँने अपने पुत्र माथ्यु रिका के साथ मिलकर काठमांडु स्थित हात्तीबन रिजोर्टमेँ लिखिहुई पुस्तक The Monk and the Philosopher प्रसिद्ध है।

## सन्दर्भ
‍
श्रेणी:1924 में जन्मे लोग
श्रेणी:२००६ में निधन
गुजरी महल

हरियाणा के हिसार क़िले में स्थित **गूजरी महल** आज भी सुल्तान फ़िरोज़ शाह तुग़लक़ और गूजरी की अमर प्रेमकथा की गवाही दे रहा है। गूजरी महल भले ही आगरा के ताजमहल जैसी भव्य इमारत न हो, लेकिन दोनों की पृष्ठभूमि प्रेम पर आधारित है। ताजमहल मुग़ल बादशाह शाहजहां ने अपनी पत्नी मुमताज़ की याद में १६३१ में बनवाना शुरू किया था, जो २२ साल बाद बनकर तैयार हो सका। हिसार का गूजरी महल १३५४ में फ़िरोज़ शाह तुग़लक़ ने अपनी प्रेमिका गूजरी के प्रेम में बनवाना शुरू किया, जो महज़ दो साल में बनकर तैयार हो गया। गूजरी महल में काला पत्थर इस्तेमाल किया गया है, जबकि ताजमहल बेशक़ीमती सफ़ेद संगमरमर से बनाया गया है। इन दोनों ऐतिहासिक इमारतों में एक और बड़ी असमानता यह है कि ताजमहल शाहजहां ने मुमताज़ की याद में बनवाया था। ताज एक मक़बरा है, जबकि गूजरी महल फ़िरोज़ शाह तुग़लक़ ने गूजरी के रहने के लिए बनवाया था, जो महल ही है।

श्रेणी:महल
ट्रॉफी

किसी विशिष्त उपलब्धि पर दिये जाने वाला पुरस्कार **ट्रॉफी** (trophy) कहलाता है और यही बाद में योग्यता (मेरिट) का प्रमाण माना जाता है। ट्राफियाँ प्राय: खेलों की प्रतियोगिताओं में दी जाती हैं।

श्रेणी:पुरस्कार
सबद

**सबद** या शब्द का प्रयोग हिंदी के संत-साहित्य में बहुलता से हुआ है। बड़थ्वाल ने गरीबदास के आधार पर लिखा है कि "शब्द, गुरु की शिक्षा, सिचण, पतोला, कूची, बाण, मस्क, निर्भयवाणी, अनहद वाणी, शब्दब्रह्म और परमात्मा के रूप में प्रयुक्त हुआ है"

"सबद" या "शब्द" प्राय: गेय होते हैं। अत: राग रागिनियों में बँधे पर "सबद" या शब्द कहते जाते रहे हैं। सिद्धों से लेकर निर्गुणी, सगुणी सभी संप्रदाय के संत अथवा भक्तों ने विविध राग रागिनियों में पदरचना की है। परंतु प्रत्येक गेय पद सबद नहीं कहा जाता। संतों की अनुभूति "सबद" कहलाती है। कबीर की रचनाओं में "सबद" का बहुत प्रयोग हुआ है और भिन्न भिन्न अर्थों में हुआ है। हजारीप्रसाद द्विवेदी ने अपने "हिंदी साहित्य का आदिकाल" शीर्षक ग्रंथ में लिखा है, संवत् 1715 की लिखी हुई एक प्रति से संगृहीत और गोरखबानी में उद्धृत पदों को "सबदी" कहा गया है। कबीर ने संभवत: वहीं से "सबद" ग्रहण किया होगा।"

नाथों का व्यापक प्रभाव केवल उनके मत या विचारों तक ही सीमित नहीं रहा, उनकी अभिव्यक्ति के विविध प्रकारों ने भी उनके परवर्ती हिंदी संतों को प्रभावित किया है। संत तो प्राय: जनता में प्रचलित भावप्रकाश की शैली को और भाषारूप को अपनाया करते हैं जिससे उनके विचार शीघ्र ही उसमें संचरित हो सकेंनाथों ने सिद्धों से और विभिन्न संप्रदायों संतों ने नाथों से यदि "सबद" या पद शैली ग्रहण की तो यह स्वाभाविक ही था। निर्गुणी संतों के "साखी" और "सबद" अत्यधिक प्रचलित हुए। कई बार ये दोनों शब्द एक दूसरे के पर्यायवाची बनकर भी व्यवहृत होते रहे। बड़थ्वाल का मत है कि "विषय की दृष्टि से इन दोनों में बहुधा कुछ अंतर लक्षित होता है। "सबद" का प्रयोग भीतरी तथा अनुभव आह्लाद के व्यक्तीकरण के लिए किया जाता है और साखी का प्रयोग दैनिक जीवन में लक्षित होनेवाले व्यावहारिक अनुभव को स्पष्ट करने में हुआ करता है।" इसका अर्थ यह हुआ कि "सबद" आत्मानुभूति है और साखी बाह्यानुभूति। परंतु संत वाङ्मय के अनुशीलन से "साखी" और "सबद" का यह भेद सदा परिलक्षित नहीं होता। स्वयं बड़थ्वाल ने भी एक स्थल पर स्वीकार किया कि "कभी कभी इनमें से एक दूसरे की जगह भी व्यवहृत हुआ देखा जाता है। "सबद के संबंध में एक बात निश्चित है कि उन्हें राग रागिनियों में कहने की पुरानी परिपाटी रही है। इसी से कबरी के "सबद" विषयों के अनुसार विभाजित न होकर राग रागिनियों के अनुसार अधिक विभाजित पाए जाते हैं।

## सन्दर्भ ग्रन्थ
* हजारीप्रसाद द्विवेदी : हिंदी साहित्य का आदिकाल;
* बड़थ्वाल : हिंदी काव्य की निर्गुण परंपरा।

## इन्हें भी देखें
* साखी

श्रेणी:हिन्दी साहित्य
विंडसर विश्वविद्यालय

**विंडसर विश्वविद्यालय ** (अंग्रेज़ी: *University of Windsor*) कनाडा के एक सार्वजनिक विश्वविद्यालय है। इस विश्वविद्यालय की स्थापना १८५७ में हुई थी। अभी यहाँ विभिन्न पाठ्यक्रमों में १५,००० विद्यार्थी शिक्षा ग्रहण कर रहे हैं। यहाँ शिक्षा ग्रहण करने के लिए पूरी दुनिया से विद्यार्थी आते हैं। यहाँ विभिन्न प्रकार के शोध कार्य भी होते रहते हैं।
कैलिको

right|thumb|300px|कैलिको का नमूना
मूलत: भारत के कालीकट नाम पर वहाँ से इंग्लैंड जानेवाले सूती वस्त्र को **कैलिको** कहते थे। अब साधारण बुनावट के सफेद सूती कपड़े को इंग्लैंड में कैलिको कहते हैं।

कैलिको में अंतर्गत महीन से महीन मलमल से लेकर मोटे से मोटे मारकीन तक संमिलित है। साधारणत: कैलिको उन्हीं कपड़ों को कहते हैं जिनमें ताना और बाना एक मोटाई के रहते हैं। उसकी बुनावट में बाने को प्रत्येक धागा (सूत्र) ताने के धागों को एकांतरत: ऊपर चढ़कर और नीचे से होकर पार करता है। यदि ताने के धागों पर विचार किया जाए तो पता चलेगा कि ताने का प्रत्येक धागा भी बाने के धागों को एकातंरत: ऊपर चढ़कर और नीचे से होकर पार करता है। बदले बाने को ताने की अपेक्षा मोटा रखने से पॉपलिन नामक कपड़ा बनता है। बाने की अपेक्षा ताने को पर्याप्त मोटा रखने से रेप्प नामक कपड़ा बनता है, जो कुरसी की गद्दी आदि बनाने के काम आता है। अमरीका में कैलिको का अर्थ छींट माना जाता है। वहाँ स्त्रियों को परिहास में कैलिको कहते है, क्योंकि वे बहुधा छींट पहनती हैं।

कैलिको
महाद्वीपिय सेना

अमेरिकी महाद्वीप के ब्रिटिश उपनिवेशों द्वारा स्वाधीनता प्राप्ति के लिए 1775 ई. में इस सेना का गठन किया गया था और जॉर्ज वाशिंगटन को इसका सेनाप्रमुख नियुक्त किया गया था। इस सेना को अंततः अपने उद्देश्य में सफलता मिली और अमेरिका ब्रिटेन की पराधीनता से मुक्त हो गया।

## सहायक एवं संदर्भ श्रोत

श्रेणी:आधआर
श्रेणी:अमेरिका
हो ची मिन्ह शहर

**हो ची मिन्ह शहर** वियतनाम में सबसे बड़ा शहर है। इसका क्षेत्र 2095 कि० मी० है, जनसंख्या 7100000 निवासी हैं। यह 1975 से पहले दक्षिण वियतनाम की राजधानी थी।

 

श्रेणी:वियतनाम
श्रेणी:वियतनाम के नगर
श्रेणी:वियतनाम के आबाद स्थान
ओपेनटाइप

**ओपेनटाइप** (OpenType) फॉण्टों का एक प्रकार का फॉर्मट है। यह अपने पूर्ववर्ती ट्रूटाइप में कुछ नये गुण जोड़कर विकसित किया गया। ओपेनटाइप, माइक्रोसॉफ्त कॉरपोरेशन का ट्रेडमार्क है। 

## विशेषताएं/लाभ
* सभी प्लेटफॉर्मों पर चलता है।
* प्रबन्धन में आसानी
* अधिक बड़ा वर्ण-समूह (कैरेक्टर सेट)
* अनेकानेक लिपियों का समर्थन
* उन्नत टाइपोग्राफीय समर्थन

## बाहरी कड़ियाँ
* देवनागरी के ओपेनटाइप फॉण्ट यहाँ से डाउनलोड करें
* What’s OpenType? Is it right for me?
* Adobe - Fonts : OpenType
* The OpenType Specification (Adobe)
** Layout Tags
* The OpenType Specification (Microsoft)
* HarfBuzz - OpenType Layout engine based on FreeType
* Typo.cz Information on Central European typography and fonts
* Diacritics Project — All you need to design a font with correct accents
* How to install OpenType fonts with LaTeX
* Bitstream Panorama: Line layout engine for worldwide text layout, multilanguage, multilingual fonts, and international complex scripts
* D-Type Font Engine and Text Layout Module — Portable software components for OpenType font rasterization and text layout
* Adobe Font Development Kit for OpenType (AFDKO)

श्रेणी:लिपि
टंकणगत अशुद्धि

**टंकणगत अशुद्धि** या *टाइपोग्राफ़िकल एरर* वह लेखन में वह अशुद्धि है जो टंकण में चूक के कारण उत्पन्न होती है, तथा मूल लेख में शुद्ध होती है या टंकणकर्ता के मस्तिष्क तक सही रूप में पहुँची होती है, केवल टंकण के समय गलत हुई होती है।

## इन्हें भी देखें
अक्षर कला
टंकण

श्रेणी:टंकण
श्रेणी:अक्षर कला की त्रुटियाँ
हिन्दी कवियों की सूची

हिन्दी कविता की परम्परा बहुत लम्बी है। शिव सिंह सेंगर ने हिन्दी साहित्य के आदि काल के प्रथम कवि के रूप में 'पुष्य' या 'पुण्ड' का नाम प्रस्तावित किया है। कुछ विद्बान सरहपा को हिन्दी का पहला कवि मानते हैं। सरहपाद और उनके समवर्ती व परवर्ती सिद्धों ने दोहों और पदों के रूप में अपनी स्फुट रचनाएं प्रस्तुत कीं। रासोकाल तक आते-आते प्राचीन हिन्दी का रूप स्थिर हो चुका था। अपभ्रंश और शुरुआती हिन्दी परस्पर घुली-मिली दिखाई देती हैं। धीरे-धीरे हिन्दी में परिष्कार होता रहा और अपभ्रंश भाषा के पटल से लुप्त हो गई।

* 

* **5 अगस्त 1999** - गोलेन्द्र पटेल, हिन्दी व भोजपुरी साहित्य की नई पीढ़ी के प्रमुख स्तम्भों में से एक एवं कवि
*शिवराज आनंद
*अशर्फी लाल मिश्र 

## सन्दर्भ
गोपालपुरा, माधौगढ़ तहसील

**गोपालपुरा** उरई (जालौन) की माधौगढ़ तहसील में एक स्थान है। यह ऐतिहासिक गोपालपुरा किले के लिए प्रसिद्ध है।

श्रेणी:जालौन
राष्ट्रीय पर्यावरण अभियांत्रिकी अनुसंधान संस्थान

**राष्ट्रीय पर्यावरण अभियांत्रिकी अनुसंधान संस्थान** (NEERI नीरी) सीएसआईआर का एक उपक्रम है। यह नागपुर में स्थित है। यह पर्यावरण विज्ञान एवं इंजीनियरी से सम्बन्धित अनुसंधान एवं एवं व्यावहारिक सुझाव देता है।

; नीरी की दृष्टि -
सतत पोषणीय विकास (संपोषित विकास) हेतु पर्यावरण विज्ञान एवं अभियांत्रिकी के क्षेत्र में नेतृत्व।

Neeri k adhyksha Rakesh Kumar

## नीरी का ध्येय
नीरी एक ऐसे विश्व की कल्पना करता है जिसमें :

* सभी इस प्रकार आचरण करने की क्षमता से युक्त हों जो सतत पोषणीय पर्यावरण एवं आर्थिक लक्ष्यों की उपलब्धि/सफलता सुनिश्चित करे।
* प्राकृतिक संतुलन अधिक समय तक खतरे में न हो और सभी, स्वस्थ पर्यावरण के लाभ के भागी हों।
* अपने सहयोगियों के साथ हाथ में हाथ डालकर काम करते हुए पर्यावरण विज्ञान, तकनीकी एवं प्रबंधन के क्षेत्र में देशीय एवं वैश्विक स्तर पर नेतृत्व प्रदान करने का;
* पर्यावरण एवं प्राकृतिक संसाधन संबंधी समस्याओं का, नवप्रवर्तनकारी एवं प्रभावी समाधान उपलब्ध कराके, मानवजाति की सेवा में स्वयं को समर्पित करने का;
* भारत के सभी क्षेत्रों के पारिस्थितिकीय स्वास्थ्य को सुनिश्चित करने हेतु अपने सभी साझेदारों के साथ मजबूत और प्रभावी कार्यात्मक संबंध स्थापित करने का; India

– प्राकृतिक संसाधन, जिस पर सभी जीवन एवं मानव कार्यकलाप आश्रित हैं, के उत्पादक एवं सतत पोषणीय/संपोषित उपयोग की उपलब्धि के लिए व्यक्तियों और संस्थाओं को समर्थ बनाने का;

## बाहरी कड़ियाँ
* नीरी का जालघर (यूटीएफ-१६ में)

**मोटा पाठ**

श्रेणी:पर्यावरण
श्रेणी:अनुसंधान संस्थान
कवि सम्मेलन

**कवि सम्मेलन** हिंदी कवियों के काव्यपाठ का आयोजन है। जो पिछले 100 वर्षों की परंपरा है । यह साहित्य की संस्कृति भी है । यह संस्कृति वर्तमान में अलग अलग रूपों में देखने को मिल रही है । वर्तमान में तमाम शैक्षणिक संस्थानों से लगाकर थिएटर में सार्वजनिक एवं व्यक्तिगत तौर पर कार्यक्रम आयोजित किए जाने लगे है ।

## आयोजक
हिन्दी प्रेमी पूरी दुनिया में हिन्दी कवि सम्मेलन आयोजित करवाते हैं। विश्व का कोई भी भाग आज कवि सम्मेलनों से अछूता नहीं है। भारत के बाद सबसे अधिक कवि सम्मेलन आयोजित करवाने वाले देशों में अमरीका, दुबई, मस्कट, सिंगापोर, ब्रिटेन इत्यादि शामिल हैं। इनमें से अधिकतर कवि सम्मेलनों में भारत के प्रसिद्ध कवियों को आमंत्रित किया जाता है। भारत में वर्ष भर कवि सम्मेलन आयोजित होते रहते हैं। भारत में कवि सम्मेलन के आयोजकों में सामाजिक संस्थाएं, सांस्कृतिक संस्थाएं, सरकारी संस्थान, कार्पोरेट और शैक्षिक संस्थान अग्रणी हैं। पुराने समय में सामाजिक संस्थान सबसे ज़्यादा कवि-सम्मेलन करवाते थे, लेकिन इस सहस्राब्दी के शुरूआत से शैक्षिक संस्थानों ने सबसे ज़्यादा सम्मेलन आयोजित किए हैं।

कवि सम्मेलनों के आयोजन के ढंग में भी भारी बदलाव आए हैं। यहां तक कि अब कवि सम्मेलन इंटरनेट पर भी बुक किए जाते हैं।

## स्वरूप
कवि सम्मेलन के पारम्परिक रूप में अब तक बहुत अधिक बदलाव नहीं देखे गए हैं। एक पारम्परिक कवि सम्मेलन में अलग अलग रसों के कुछ कवि होते हैं और एक संचालक होता है। कवियों की कुल संख्या वैसे तो २० या ३० तक भी होती है, लेकिन साधरणतः एक कवि सम्मेलन में ७ से १२ तक कवि होते हैं। २००५ के आस पास से कवि सम्मेलन के ढांचे में कुछ बदलाव देखने को मिले। अब तो एकल कवि सम्मेलन भी आयोजित किए जाते हैं (हालांकि उसे कवि-सम्मेलन कहना उचित नहीं है क्योंकि सम्मेलन बहुवचन में आता है, परन्तु अब ऐसे भी काव्य पाठ हो रहे हैं)। एक पारम्परिक कवि सम्मेलन में कवि मंच पर रखे गद्दे पर बैठते हैं। मंच पर दो माईकें होती हैं- एक वह, जिस पर खड़े हो कर कवि एक एक कर के कविता-पाठ करते हैं और दूसरा वो, जिसके सामने संचालक बैठा रहता है। संचालक सर्वप्रथम सभी कवियों का परिचय करवाता है और उसके बाद एक एक कर के उन्हें काव्य-पाठ के लिए आमंत्रित करता है। इसका क्रम साधारणतया कनिष्ठतम कवि से वरिष्ठतम कवि तक होता है।

## सन्दर्भ

## इन्हें भी देखें
*कविता
*काव्य
*मुशायरा

श्रेणी:संस्कृति
श्रेणी:कविताएँ
शतरंज का इतिहास

शतरंज का इतिहास कम से कम १५०० वर्ष पुराना है। इस खेल का सबसे पुराना रूप छठवीं शदी में भारत में जन्मा। भारत से यह फारस (आधुनिक ईरान) पहुँचा। जब अरबों ने फारस को जीता तब उनके द्वारा यह दक्षिणी यूरोप में पहुँचा। यूरोप में यह खेल अपने वर्तमान स्वरूप में पन्द्रहवीं शताब्दी में आरम्भ हुआ।

## बाहरी कड़ियाँ
* शतरंज का उद्गम और इतिहास, झिंग्गी, शोगी और अन्य 
* "शतरंज", माइक्रोसॉफ्ट एंकार्ता ऑनलाइन एनसाइक्लोपीडिया 2007(  2009-10-31)
* इनिशियेटिव ग्रूप कोइनिग्स्टाइन
* गुडनेश चेस चेसेज
* चेस के सभी पेज

श्रेणी:खेल
श्रेणी:इतिहास
आर्यभट्ट की संख्यापद्धति

अंगूठाकार|450px|संख्याओं को शब्दों में बदलने के लिये आर्यभट द्वारा प्रयुक्त पद्धति की तालिका
आर्यभट्ट ने आर्यभटीय के 'गीतिकापादम्' नामक अध्याय में संख्याओं को 'शब्दों' के रूप में बदलने की पद्धति का विवरण दिया है। इस पद्धति की मुख्य विशेषता यह है कि इसके उपयोग से गणित तथा खगोलिकी में आने वाली संख्याएँ भी श्लोकों में आसानी से प्रयुक्त की जा सकती थीं। इस पद्धति का आधार आर्यभट्ट की महान रचना आर्यभटीय के प्रथम अध्याय (गीतिकापदम्) के द्वितीय श्लोक में वर्णित है।

आर्यभट को अपना ग्रंथ पद्य में लिखना था, गणित व ज्योतिष के विषयों को श्लोकबद्ध करना था। प्रचलित शब्दांकों से आर्यभट का काम नहीं चल सकता था, इसलिए उन्होंने संस्कृत वर्णमाला का उपयोग करके एक नई वर्णांक या अक्षरांक पद्धति को जन्म दिया। संस्कृत व्याकरण के विशिष्ट शब्दों का उपयोग करके आर्यभट ने अपनी नई अक्षरांक-पद्धति के सारे नियम एक श्लोक में भर दिए। ग्रंथ के आरंभ में ही अपनी नई अक्षरांक पद्धति को प्रस्तुत कर देने के बाद आर्यभट अब बड़ी-बड़ी संख्याओं को अत्यंत संक्षिप्त रूप में प्रस्तुत रूप में रखने में समर्थ थे। उन्होंने शब्दांकों का भी काफी प्रयोग किया है।

वह अद्भुत श्लोक है-
: *वर्गाक्षराणि वर्गेऽवर्गेऽवर्गाक्षराणि कात् ङ्मौ यः ।*
: ''खद्विनवके स्वरा नव वर्गेऽवर्गे नवान्त्यवर्गे वा ॥ (आर्यभटीय गीतिकापाद २)

अर्थात् क से प्रारंभ करके वर्ग अक्षरों को वर्ग स्थानों में और अवर्ग अक्षरों को अवर्ग स्थानों में (व्यवहार करना चाहिए), (इस प्रकार) ङ् और म् का जोड़ य (होता है)। वर्ग और अवर्ग स्थानों के नव के दूने शून्यों को नव स्वर व्यक्त करते हैं। नव वर्ग स्थानों और नव अवर्ग स्थानों के पश्चात् (अर्थात् इनसे अधिक स्थानों के उपयोग की आवश्यकता होने पर) इन्हीं नव स्वरों का उपयोग करना चाहिए।

'आर्यभटीय' के भाष्यकार परमेश्वर कहते हैं- 'केनचिदनुस्वारादिविशेषण संयुक्ताः प्रयोज्या इत्यर्थः' अर्थात् किसी अनुस्वार आदि विशेषणों का उपयोग (स्वरों में) करना चाहिए।

संस्कृत वर्णमाला में क से म तक पच्चीस वर्ग अक्षर हैं और य से ह तक आठ अवर्ग अक्षर हैं। संख्याओं के लिखने में दाहिनी ओर से पहला, तीसरा, पाँचवाँ अर्थात् विषम स्थान और दूसरा, चौथा, छठा आदि सम स्थान अवर्ग स्थान है। क से म तक 25 अक्षर हैं। आर्यभट ने इन्हें 1 से 25 तक मान दिए हैं अर्थात् क = 1, ख = 2, ग = 3 आदि । य अवर्ग अक्षर है। इसका मान ङ और म के योग के बराबर अर्थात् 30 है। इसी प्रकार र = 40, ल = 50 और ह = 100।

अइउण। ऋलुक् । एओङ्। ऐऔच् । अर्थात् अ, इ, उ, ऋ, लृ, ए, ऐ, ओ तथा औ नव स्वर हैं। इन स्वरों का उपयोग नव वर्ग और नव अवर्ग स्थानों को प्रकट करने के लिए करना है।

## उदाहरण

## संख्या सारणी
सम्पूर्ण सारणी नीचे दी गयी है -

## इन्हें भी देखें
* भूतसंख्या पद्धति
* कटपयादि
*अक्षरपल्ली

## सन्दर्भ

श्रेणी:प्राचीन भारत का वैज्ञानिक चिन्तन
श्रेणी:भारतीय गणित
सुरजीत सिंह

**सुरजीत सिंह** ने एक भारतीय वंश जो फिजी में शतरंज के विकास में बहुमूल्य योगदान दिया है की फ़ीजी. वह एक स्थानीय पहले पैदा हुए फिजी में शतरंज खिलाड़ियों में से एक था।
वह फिर से दक्षिण प्रशांत विश्वविद्यालय शतरंज क्लब के शुरू कर दिया। वह फिजी शतरंज संघ के संस्थापक सदस्य थे। वह रैंकों के माध्यम से गुलाब के लिए 1988 में राष्ट्रपति किया जाना है। वह सामना करने वाली चेहरा कक्षाओं के माध्यम से शतरंज क्लब और शिक्षण शतरंज की स्थापना और प्रिंट मीडिया के माध्यम से उपयोग शतरंज को बढ़ावा दिया। वह एक 1980 के दशक में फिजी में अग्रणी शतरंज खिलाड़ियों में से एक था। वह 1986 और 1988 में कप्तान और खिलाड़ी 1 बोर्ड के रूप में शतरंज ओलंपियाड में फिजी का प्रतिनिधित्व किया। 1983 में वह रेटिंग फिजी शतरंज संघ द्वारा प्रयोग किया जाता प्रणाली कम्प्यूटरीकृत।

उन्होंने यह भी एक व्यापार संघी था, फिजी अध्यापक संघ के भीतर आयोजित कार्यकारी पदों होने 1979 से 1983 के. इस प्रकार है:
1979 - कार्यकारिणी समिति सदस्य - Tailevu शाखा
1980-1981 - उपाध्यक्ष - Tailevu शाखा
1982 - राष्ट्रपति - Tailevu शाखा
1983 - कार्यकारिणी समिति सदस्य - Tailevu शाखा

## देखें
* फिजी

श्रेणी:फ़िजी के भारतीय लोग
चिलास

350px|अंगूठाकार|चिलास तक जाने के लिए पुल
**चिलास** या **चलास** (उर्दू: چلاس), पाक-अधिकृत कश्मीर के गिलगित-बलतिस्तान क्षेत्र के दिआमेर ज़िले में स्थित एक छोटा-सा क़्स्बा है जो उस ज़िले की राजधानी भी है। यह काराकोरम राजमार्ग के द्वारा रेशम मार्ग से जुड़ता है साथ ही यह राजमार्ग इसे दक्षिण मे इस्लामाबाद से जोड़ता है। काराकोरम राजमार्ग पर चिलास से इस्लामाबाद के रास्ते में दासु, मनसेहरा, ऐबटाबाद और हरिपुर नगर आते हैं जबकि, इसके उत्तर में यह गिलगित और सोस्त के रास्ते चीनी शहरों कशगार और ताशकुरगन से जुड़ता है। 

## चिलास की प्रचीन शिलाएँ
शाहराह-ए-काराकोरम के साथ-साथ अब तक तक़रीबन २०,००० से ज़्यादा ऐसी चट्टानें और स्थान मिले हैं जो प्राचीन संस्कृति के चिह्न देते हैं। गिलगित-बल्तिस्तान में हुन्ज़ा और हरिबन की जानिब दस बड़ी जगहें पुरातन स्थलों की मौजूदगी की वजह से निहायत अहम हैं। यह उन गुज़रे हुए हमलावरों, व्यापारियों और यात्रियों की यादगार हैं जिन्होनें प्राचीनकाल में यहाँ सफ़र किया। ५००० से १००० ईसापूर्व के दौर की यहाँ शिलाएँ तराशी हुई हैं जिनमें जानवर, तिकोने मनुष्य और शिकार करते लोग दिखाए गए हैं। जानवरों का आकार मनुष्यों से बड़ा दर्शाया गया है। यह चट्टानों पर पत्थर के औज़ारों से बनाए गए थे और उन औज़ारों की चोटें भी आज तक दिखाई देती हैं।

माहिर आसार क़दीमा कारल जैट मार ने इन तमाम आसार का बग़ोर मुशाहिदा क्या और इस इलाके की तारीख़ को यकजा क्या है। इन तमाम मुशाहिद अत को इन के मशहूर ज़माना तसानीफ़ में मुलाहिज़ा की जा सकता है। 

पाकिस्तान के महकमा आसार क़दीमा के मुताबिक इन आसार में खअरो सत्तानी लफ्ज़ कअब्बूह या कामबवो कसरत से मिला है। इस लफ्ज़ का तक़रीबन हर क़दीम निशानी में मौजूद होना महकमा के मुताबिक इस बात की निशानदही करता है कि चलास भी एक वक्त में ज़रूर क़दीम रियासत कामबोज्ह का हिस्सा रहा हो गा।

## अन्य जानकारी
चिलास का इंतिज़ाम वफ़ाक़ी इदारे चलाते हैं, जो कि गिलगित-बल्तिस्तान की सरकारी व्यवस्था के तहत है। यहाँ गर्मियाँ गर्म और सर्दियाँ ख़ुशक और सर्द होती हैं। यहाँ पहुंचने के दो बड़े रास्ते हैं। पहला रास्ता काराकोरम राजमार्ग है जबकि दूसरा काग़ान वादी से होते हुऐ बाबूसर दर्रे से आता है। चिलास वादी के ठीक पूर्व से सिन्धु नदी बहती है और ग़ैर-मुल्की सैलानी को यहाँ आने और होटलों में ठहरने के लिए विशेष इजाज़त मिलनी ज़रूरी होती है।

## यह भी देखिए
* काराकोरम राजमार्ग
* गिलगित
* गिलगित-बल्तिस्तान
* हुन्ज़ा
* काग़इन

## सन्दर्भ


श्रेणी:दिआमेर ज़िला
श्रेणी:गिलगित-बल्तिस्तान
क्योटो

**क्योतो** जापान के यमाशिरों प्रांत में स्थित नगर है। क्वामू शासन काल में इसे 'हे यान जो' अर्थात् 'शांति का नगर' की संज्ञा दी गई थी। ११वीं शताब्दी तक क्योतो जापान की राजधानी था और आज भी पश्चिमी प्रदेश की राजधानी है। १८९० ई. में इस नगर को बीवा झील सें लगभग ७ मील लंबी नहर द्वारा संबंधित कर दिया गया।

विशाल मंदिरों, भव्य प्रासादों और कलात्मक भवनों के लिए क्योतो संपूर्ण जापान में प्रसिद्ध है। यहाँ रेशम के कपड़े, चीनी मिट्टी के बर्तन, कसीदाकारी, रंगनिर्माण, पंखा, खिलौना और अन्य प्रकार के धातु के बर्तनों का उद्योग अधिक विकसित है। यह जापान में बौद्ध धर्म का सबसे बड़ा केंद्र है। यहाँ एक विश्वविद्यालय तथा एक कलाकेंद्र हैं।

300px|thumb|क्योतो नगर का बिहंगम दृष्य

## इन्हें भी देखें
* किंकाकू जी - (क्योतो का स्वर्ण मंदिर)

## सन्दर्भ

श्रेणी:जापान के नगर
श्रेणी:क्योतो
अभिजाततंत्र

**अभिजाततंत्र** (अरिस्टॉक्रैसी) वह शासनतंत्र है जिसमें राजनीतिक सत्ता अभिजन के हाथ में हो। इस संदर्भ में "अभिजन" का अर्थ है कुलीन, विद्वान, सद्गुणी, उत्कृष्ट। पश्चिम में "अरिस्टॉक्रैसी" का अर्थ भी लगभग यही है। अफ़लातून (प्लेटो) और उसके शिष्य अरस्तू ने अपनी पुस्तकों में अरिस्टाक्रैसी को बुद्धिमान, सद्गुणी व्यक्तियों का शासनतंत्र माना है।

## परिचय
अभिजाततंत्र का उल्लेख प्राय: अनेक देशों के इतिहास में मिलता है। विद्वानों का मत है कि भारत में भी प्राचीन काल में कुछ अभिजाततंत्र थे। अफ़लातून की सुविख्यात पुस्तक "रिपब्लिक" में वर्णित आदर्श नगरव्वयस्था सर्वज्ञ दार्शनिकों का अभिजाततंत्र है। इन दार्शनिकों के लिए अफ़लातून ने कौटुंबिक और संपत्ति संबंधी साम्यवाद की व्यवस्था की है।

राज्यदर्शन के इतिहास में धनिकतंत्र को भी कभी-कभी अभिजाततंत्र माना गया है। इसके दो कारण हैं। प्रथम, दोनों में शासनसत्ता एक व्यक्ति या समस्त वयस्क नागरिकों के हाथ में न होकर थोड़े से व्यक्तियों के हाथ में होती है। दूसरे, कुछ का मत है कि धनसंचय चरत्रिवान ही कर सकते हैं और इस प्रकार वह सद्गुण की अभिव्यक्ति है। अनेक आधुनिक समाजशास्त्रियों का मत है कि राजतंत्र और जनतंत्र में भी वास्तव में संप्रभुता थोड़े से व्यक्तियों के ही हाथ में होती है। राजा को शासन संचालन के लिए चतुर राजनीतिज्ञों की सहायता पर निर्भर रहना पड़ता है। जनतंत्र में भी प्राय: सामान्य जनता को राजनीति में रुचि नहीं होती, वह अनुगामी होती है। शासन की बागडोर जनतंत्र में भी चतुर राजनीतिज्ञों के ही हाथ में होती हैं और वे धनी होते हैं। वास्तविक राजनीतिक प्रक्रिया में जो संम्पन्न हैं, वही चतुर हैं, वही राजनीतिज्ञ हैं, प्रशासन और राजनीतिक दलबंदी में उन्हीं का सिक्का चलता है।

किंतु अभिजन की नियुक्ति कैसे हो? यदि जननिर्वाचन द्वारा, तो वह एक प्रकार का जनतंत्र है। यदि अन्य किसी प्रकार से, तो अभिजन शासन संकीर्ण, स्वार्थी, दुर्विनीत और धनप्रिय हो जाते हैं और अपनी क्षमता को परिवर्तित परिस्थिति के अनुरूप नहीं रख पाते।

आज जनतंत्र और अभिजाततंत्र की प्रमुख समस्या यही है कि किसी प्रकार राज्य में धन के वृद्धिशील प्रभाव का निराकरण हो और जनसाधारण बुद्धिमान् सेवापरायण व्यक्तियों को अपना शासक निर्वाचित करें।

## सन्दर्भ ग्रन्थ
* अरस्तू : राजनीति (भोलानाथ शर्मा द्वारा अनुवाद);
* जायसवाल, के.पी. : " हिंदू पालटी";
* अफलातून : आदर्श नगरव्यवस्था (भोलानाथ शर्मा द्वारा अनुवाद);
* लुडोविसी, ए.एम. : दि डिफेंस ऑव अरिस्टॉक्रैसी

## इन्हें भी देखें
* अल्पतंत्र (Oligarchy)

अभिजाततंत्र
विधेयक

350px|thumb| संसद में 'बिल' का प्रयोग।

**'विधेयक**' अंग्रेजी के **[[विधेयक|बिल]]** (Bill) का हिन्दी रूपान्तरण है। इस लेख में 'बिल' शब्द का प्रयोग 'संसद द्वारा पारित विधि' के संबंध में किया गया है। 

इंग्लैंड की संसद ही आधुनिक काल में संसदीय पद्धति की जन्मदात्री है। इंग्लैंड के राजा हेनरी षष्ठ के काल से पहले राजनियम बनाने की प्रथा दूसरे प्रकार की थी। पार्लमेंट राजा के पास प्रार्थनापत्र भेजती थी कि राजा अमुक नियम बनाए। परंतु धीरे-धीरे राजनियम बनाने का प्रथा दूसरे प्रकार की थी। अपने हाथ में लेना शुरू किया और ब्रिटिश संसद ही पूर्णतया विधि बनाने की अधिकारिणी हो गई। इस प्रथा का अनुसरण संसार की सभी विधायिनी सभाओं ने किया है। 

**बिल या विधेयक एक प्रस्ताव होता है जिसे विधि का स्वरूप देना होता है।** कुछ देशों में, जैसे इंग्लैंड या भारत में, विधेयकों की दो श्रेणियाँ होती हैं- सार्वजनिक तथा असार्वजनिक विधेयक। इसके अतिरिक्त यदि कोई विधेयक सरकार द्वारा प्रेषित होता है तो उसे सरकारी विधेयक कहते हैं। सरकारी विधेयक दो प्रकार के होते हैं। सामान्य सार्वजनिक विधेयक तथा धन विधेयक। पर जब संसद का कोई साधारण सदस्य सार्वजनिक विधेयक प्रस्तुत करता है तब इसे प्राइवट सदस्य का सार्वजनिक विधेयक कहते हैं। सार्वजनिक तथा असार्वजनिक विधेयकों को पारित करने की प्रक्रिया में अंतर होता है। संयुक्तराष्ट्र अमेरिका में सार्वजनिक या असार्वजनिक विधेयक जैसे भेद नहीं हैं। साधारणतया संसद के दोनों सदनों में समान कार्यविधि की व्यवस्था होती है। 

प्रत्येक विधेयक को कानून बनने से पहले प्रत्येक सदन में अलग-अलग पांच स्थितियों से गुजरना पड़ता है और उसके तीन वाचन (Reading) होते हैं। पाँचों स्थितियाँ इस प्रकार हैं पहला वाचन, दूसरा वाचन, प्रवर समिति की स्थिति, प्रतिवेदन काल (report stage) तथा तीसरा वाचन। जब दोनों सदनों में इन पाँचों स्थितियों से विधेयक गुजर कर बहुमत से प्रत्येक सदन में पारित हो जाता है तब विधेयक सर्वोच्च कार्यपालिका के हस्ताक्षर के लिए भेजा जाता है। सर्वोच्च कार्यपालिका की अनुमति के बिना कोई विधेयक कानून नहीं बन सकता। अत: किसी भी विधेयक को विधि में परिणत होने के लिए सर्वप्रथम यह आवश्यक है कि वह दोनों सभाओं द्वारा स्वीकृत हो। इसके उपरांत सर्वोच्च कार्यपालिका की, हस्ताक्षर सहित, स्वीकृत भी अनिवार्य है।

## इन्हें भी देखें
*मनी बिल या धन विधेयक क्या है
*वित्त विधेयक

श्रेणी:विधि
श्रेणी:लेख जिनमें June 2010 से स्रोतहीन कथन हैं
गिलगमेश

**गिलगमेश** (अक्कादी: 𒀭𒄑𒂆𒈦, सुमेरी: 𒀭𒄑𒉋𒂵𒎌)   प्राचीन मेसोपोटामिया पौराणिक कथाओं में एक नायक और *[[गिलगमेश|गिलगमेश महाकाव्य]]* का नायक था, जो दूसरी सहस्राब्दी ईसा पूर्व के अंत में अक्कादियन में लिखी गई एक महाकाव्य कविता थी। वह संभवतः सुमेरियन शहर-राज्य उरुक का एक ऐतिहासिक राजा था, जिसे मरणोपरांत देवता घोषित कर दिया गया था। उनका शासन संभवतः प्रारंभिक राजवंश काल के आरंभ में, लगभग २९००-२३५० ईसा पूर्व में हुआ होगा, हालांकि वे उर के तीसरे राजवंश (लगभग २११२२००४ ईसा पूर्व)  के दौरान सुमेरियन किंवदंती में एक प्रमुख व्यक्ति बन गये।
तराई-दुआर सवाना और घासभूमि

**तराई-दुआर सवाना और घासभूमि** (Terai–Duar savanna and grasslands) तराई पट्टी के मध्य एक उष्णकटिबन्धीय और उपोष्णकटिबंधीय घासभूमि, सवाना और झाड़ीभूमि जैवक्षेत्र है, जो भारत उत्तराखण्ड राज्य से लेकर दक्षिणी नेपाल और फिर उत्तरी पश्चिम बंगाल तक फैला हुआ है।

## वनस्पति
तराई-दुआर सवाना और गीलीभूमि ऊँची घासभूमियों, सवानाओं और सदाबहार और पतझड़ी वनों का मोजक है। ये घासभूमियाँ विश्व की सर्वाधिक ऊँची में से एक हैं और मानसूनी बाढ़ के कारण जमा होने वाली गाद से इनका रख-रखाव होता है। प्रमुख घासें हैं कान्स घास (*Saccharum spontaneum*) और बरूवा घास (*Saccharum benghalensis*)।

## जीव-जन्तू
यह जैवक्षेत्र विलुप्तप्राय भारतीय गैण्डें (*Rhinoceros unicornis*) का आवास है और इसके अतिरिक्त हाथी, बाघ, भालू, चीता और अन्य जंगली पशु भी यहाँ पाए जाते हैं।

## संरक्षण
इस जैवक्षेत्र का बहुत सा भाग कृषिभूमि में परिवर्तित किया जा चुका है, तथापि चितवन राष्ट्रीय पार्क और बार्डिया राष्ट्रीय पार्क आवास के बहुत से भाग को संरक्षित किए हुए हैं और इन पार्कों दक्षिण एशिया में गैण्डों और बाघों के सबसे बडे़ सघन क्षेत्र पाए जाते हैं।

## इन्हें भी देखें
* तराई क्षेत्र

## बाहरी कड़ियाँ
* तराई-दुआर सवाना और घासभूमि

## सन्दर्भ

श्रेणी:भारत के पारिक्षेत्र
श्रेणी:नेपाल के पारिक्षेत्र
श्रेणी:भूटान के पारिक्षेत्र
श्रेणी:हिमालय के पारिक्षेत्र
*
श्रेणी:उष्णकटिबंधीय और उपोष्णकटिबंधीय घासभूमियाँ, सवाना और क्षुपभूमियाँ
श्रेणी:भारत की घासभूमियाँ
श्रेणी:नेपाल की घासभूमियाँ
श्रेणी:भूटान की घासभूमियाँ
श्रेणी:इंडोमलायन पारिक्षेत्र
रिपब्लिक (प्लेटो)

**रिपब्लिक*(मूल [यूनानी] नाम :'Πολιτεία/ पॉलीतिया')[प्लेटो] द्वारा 380 ई०पू० के आस-पास रचित ग्रन्थ है,जिसमें सुकरात की वार्ताएं वर्णित हैं। इन वार्ताओं में न्याय (δικαιοσύνη), नगर तथा न्यायप्रिय मानव की चर्चा है। यह प्लेटो की सर्वश्रेष्ठ रचना मानी जाती है।
*प्लेटो ने ‘रिपब्लिक’ में विभिन्न व्यक्तियों के मध्य हुए लम्बे संवादों के माध्यम से स्पष्ट किया है कि हमारे न्याय से सरोकार होना चाहिए। रिपब्लिक के केन्द्रीय प्रश्न तथा उपशीर्षक न्याय से ही सम्बन्धित हैं, जिनमें वह न्याय की स्थापना हेतु व्यक्तियों के कर्तव्य-पालन पर बल देते हैं। प्लेटो कहते हैं कि मनुष्य की आत्मा के तीन मुख्य तत्त्व हैं – तृष्णा या क्षुधा (Appetite), साहस (Spirit), बुद्धि या ज्ञान (Wisdom)। यदि किसी व्यक्ति की आत्मा में इन सभी तत्वों को समन्वित कर दिया जाए तो वह मनुष्य न्यायी बन जाएगा। ये तीनों गुण कुछेक मात्रा में सभी मनुष्यों में पाए जाते हैं लेकिन प्रत्येक मनुष्य में इन तीनों गुणों में से किसी एक गुण की प्रधानता रहती है। इसलिए राज्य में इन तीन गुणों के आधार पर तीन वर्ग मिलते हैं। पहला, उत्पादक वर्ग – आर्थिक कार्य (तृष्णा), दूसरा, सैनिक वर्ग – रक्षा कार्य (साहस), तीसरा, शासक वर्ग – दार्शनिक कार्य (ज्ञान/बुद्धि)। प्लेटो के अनुसार जब सभी वर्ग अपना कार्य करेंगे तथा दूसरे के कार्यों में हस्तक्षेप नहीं करेंगे और अपना कर्तव्य निभाएंगे तब समाज व राज्य में न्याय की स्थापना होगी। अर्थात् जब प्रत्येक व्यक्ति अपने कर्तव्य का निर्वाह करेगा, तब समाज में न्याय स्थापित होगा और बना रहेगा। 
प्लेटो ने अपने ग्रंथ "रिपब्लिक" में शिक्षा पर इतने  विस्तार से लिखा है कि रूसो ने "रिपब्लिक" को शिक्षा पर लिखा गया ग्रंथ कहा है।
प्लेटो के अनुसार- नागरिको में सद्चरित्र और सदगुणों का विकास शिक्षा द्वारा ही संभव है। प्लेटो का कथन है कि "शिक्षा मानसिक रोग का मानसिक उपचार है।" प्लेटो का यह कथन की शिक्षा मानसिक रोग का मानसिक उपचार है, आज भी यूनेस्को की प्रस्तावना का आधार बना हुआ है, जिसमे लिखा है कि युद्ध मनुष्य के मस्तिष्क में जन्म लेते हैं। यदि मनुष्य के मस्तिष्क में शान्ति स्थापित कर दी जाए, तो स्थायी अंतर्राष्ट्रीय शांति की स्थापना संभव है।

## सन्दर्भ

## बाहरी कड़ियाँ
*'''आदर्श नगर-व्यवस्था''' (प्लेटो के रिप्लब्लिक का हिन्दी अनुवाद ; सम्मेलन पत्रिका १९५१)
* Texts of *The Republic*:
** At filepedia.org: ''Plato's Republic'': Translated by Benjamin Jowett in pdf and word format
** At Libertyfund.org: ''Plato's Republic'': Translated by Benjamin Jowett (1892) with running comments & Stephanus numbers
** At MIT.edu: ''Plato's Republic'': Translated by Benjamin Jowett
** At Perseus Project: ''Plato's Republic'': Translated by Paul Shorey (1935) annotated and hyperlinked text (English and Greek)
** At Project Gutenberg: e-text ''Plato's Republic'': Translated by Benjamin Jowett with introduction.
* Ongoing discussions of Plato's text (and Popper's analysis):
** On Bookshelved Wiki
** On Meatball Wiki
* Stanford Encyclopedia of Philosophy entry on Ethics and Politics in ''The Republic''
* Approaching Plato: A Guide to the Early and Middle Dialogues

श्रेणी:प्रसिद्ध पुस्तकें
श्रेणी:राजनीति शास्त्र
नेति

**नेति** हठयोग में वर्णित एक महत्वपूर्ण शरीर शुद्धि योग क्रिया है। नेति, षटकर्म का महत्वपूर्ण अंग है। नेति मुख्यत: सिर के अन्दर वायु-मार्ग को साफ करने की क्रिया है। हठयोग प्रदीपिका और अन्य स्रोतों में नेति के बहुत से लाभ वर्णित हैं। नेति के मुख्यत: दो रूप हैं : जलनेति तथा सूत्रनेति। जलनेति में जल का प्रयोग किया जाता है; सूत्रनेति में धागा या पतला कपड़ा प्रयोग में लाया जाता है।

जलनेति में पानी से नाक की सफाई की जाती और आपको साइनस, सर्दी, जुकाम , पोल्लुशन, इत्यादि से बचाता है। जलनेति में नमकीन गुनगुना पानी का इस्तेमाल किया जाता है। इसमें पानी को नेटिपोट से नाक के एक छिद्र से डाला जाता है और दूसरे से निकाला जाता है। फिर इसी क्रिया को दूसरी नॉस्ट्रिल से किया जाता है। अगर संक्षेप में कहा जाए तो जलनेति एक ऐसी योग है जिसमें पानी से नाक की सफाई की जाती है और नाक संबंधी बीमारीयों से आप निजात पाते हैं। जलनेति दिन में किसी भी समय की जा सकती है। यदि किसी को जुकाम हो तो इसे दिन में कई बार भी किया जा सकता है। इसके लगातार अभ्यास से यह नासिका क्षेत्र में कीटाणुओं को पनपने नहीं देती।
 
श्रेणी:स्वास्थ्य
श्रेणी:क्रियाएँ
हठयोग प्रदीपिका

**हठयोगप्रदीपिका** हठयोग से सम्बन्धित प्रसिद्ध ग्रन्थ है। यह संस्कृत में है और इसके रचयिता गुरु गोरखनाथ के शिष्य स्वामी स्वात्माराम थे। हठयोग के प्राप्त ग्रन्थों में यह सर्वाधिक प्रभावशाली ग्रन्थ है। हठयोग के दो अन्य प्रसिद्ध ग्रन्थ हैं - घेरण्ड संहिता तथा शिव संहिता। इस ग्रन्थ की रचना १५वीं शताब्दी में हुई।

इस ग्रन्थ की कई पाण्डुलिपियाँ प्राप्त हैं जिनमें इस ग्रन्थ के कई अलग-अलग नाम मिलते हैं। वियना विश्वविद्यालय के ए सी वुलनर पाण्डुलिपि परियोजना के डेटाबेस के अनुसार इस ग्रंथ के निम्नलिखित नाम प्राप्त होते हैं-
: *हठयोगप्रदीपिका, हठप्रदीपिका, हठप्रदी, हठ-प्रदीपिका* 

इसमें चार अध्याय हैं जिनमें आसन, प्राणायाम, चक्र, कुण्डलिनी, बन्ध, क्रिया, शक्ति, नाड़ी, मुद्रा आदि विषयों का वर्णन है। यह सनातन हिन्दू योगपद्धति का अनुसरण करती है और श्री आदिनाथ (भगवान शंकर) के मंगलाचरण से आरम्भ होती है। इसमें शारीरिक क्रियाओं और आध्यात्मिक क्रियाओं का सम्मिश्रण किया गया है। 

## उपदेश/अंग
इसके चार उपदेशों (अध्यायों) के नाम और उसमें वर्णित विषय ये हैं-

*(1) **प्रथमोपदेशः**
:: आसन

*(2) **द्वितीयोपदेशः**
:: प्राणायाम
:: षट्कर्म

*(3) **तृतीयोपदेशः**
:: कुण्डलिनी
:: मुद्रा
:: बन्ध
:: क्रिया

*(4) **चतुर्थोपदेशः**
:: चक्र
:: नाड़ी
:: शक्ति
:: समाधि

## भाष्य
हठयोग प्रदीपिका पर निम्नलिखित के भाष्य प्राप्त होते हैं-
* उमापति
* महादेव
* रमानन्द
* तीर्थ
* व्रजभूषण
इनमें ब्रह्मानन्द की 'ज्योत्सना' सर्वाधिक प्रसिद्ध है।

## सन्दर्भ

## इन्हें भी देखें
*जोगप्रदीपिका
*हठयोग

## बाहरी कड़ियाँ
* '''हठयोगप्रदीपिका''' (संस्कृत विकिस्रोत)
* हठप्रदीपिका का संक्षिप्त परिचय, एवं आचारों पादों का हिन्दी अर्थ (डॉ० सोमवीर आर्य)
* संस्कृत में हठयोगप्रदीपिका तथा अंग्रेजी में अर्थ (sacred-texts)
* The Hatha Yoga Pradipika : Akers, Brian. 2002
* जानें योग मुद्राओं को (वेबदुनिया)
* हठयोग
* हठयोग : स्वरूप एवम साधना (योगी आदित्यनाथ)
* भारत का योग दर्शन (प्रवक्ता)
*हठयोग प्रदीपिका एवं घेरण्ड संहिता का तुलनात्मक अध्ययन (पी.एचडी शोध प्रबन्ध)
* हठयोग का स्वरूप एवं साधना

श्रेणी:योग
श्रेणी:संस्कृत ग्रन्थ
उदारीकरण

**उदारीकरण** का अर्थ ऐसे नियंत्रण में ढील देना या उन्हें हटा लेना है, जिससे आर्थिक विकास को बढ़ावा मिले। उदारीकरण में वे सारी क्रियाएँ सम्मिलित हैं, जिसके द्वारा किसी देश के आर्थिक विकास में बाधा पहुँचाने वाली आर्थिक नीतियों, नियमों, प्रशासनिक नियंत्रणों, प्रक्रियाओं आदि को समाप्त किया जाता है या उनमे शिथिलता दी जाती है। 

इस प्रक्रिया में विश्व के साथ व्यापार की शर्तो को उदार बनाया जाता है जिससे ना केवल अर्थव्यवस्था का विकास सुनिश्चित होता है बल्कि देश का व्यापक विकास तथा बहुमुखी उन्नति होती है।

## सन्दर्भ

## इन्हें भी देखें
*आर्थिक उदारीकरण
*भारत में आर्थिक सुधार

श्रेणी:विश्व अर्थव्यवस्था
दुशान्बे

**दोशंबा** या **दुशांबे** () मध्य एशिया के देश ताजिकिस्तान की राजधानी और सबसे बड़ा शहर है। इस शहर को 1929 तक रूसी में द्युशान्बे के नाम से जाना जाता था। 1929 से 1961 तक इसका नाम स्तालिनाबाद रहा।

## नाम की उत्पत्ति
ताजिकी और फ़ारसी दोनों भाषाओं में 'दुशान्बे' का मतलब सोमवार होता है। दुशान्बे एक गाँव हुआ करता था जहाँ हर सोमवार को एक बाज़ार लगा करता था, जो समय के साथ-साथ विस्तृत होकर एक बड़ा नगर बन गया।

## लोग
वर्ष २००६ के अनुमान के अनुसार, दुशान्बे के नागरिक ८३.४% ताजिक, ९.१% उज़बेक, ५.१% रूसी और २.४% अन्य समुदायों के थे। १९२६ से लेकर २०१० तक यहाँ की आबादी बहुत तेज़ी से बढ़ी है जिसका अनुमान इस तालिका से लगाया जा सकता है।

## दुशान्बे के कुछ नज़ारे

File:Mosque in Dushanbe Tajikistan.jpg|दुशान्बे में एक मस्जिद
File:Orthodox church in Dushanbe.jpg|एक गिरजाघर
File:Dushanbe-view.png|शहर का एक दृश्य
|ताजिकिस्तान का राष्ट्रपिता इस्माइल सामानी का स्मारक
File:Dushanbe districts.png|दुशान्बे के ज़िले


## इन्हें भी देखें
* ताजिकिस्तान
* ताजिक लोग
* ताजिकी भाषा

## सन्दर्भ


श्रेणी:ताजिकिस्तान के शहर
श्रेणी:ताजिकिस्तान
श्रेणी:मध्य एशिया के शहर
श्रेणी:मध्य एशिया
श्रेणी:एशिया में राजधानियाँ
कारिका

संस्कृत के एक विशेष प्रकार के श्लोकों को "**कारिका**" कहते हैं। 

## प्रसिद्ध कारिकाएँ
* सांख्यकारिका
* वैयाकरणभूषण कारिका
* बख्शाली पाण्डुलिपि
* माध्यमिक कारिका
* अग्रिमकारिका - उदयाचार्य

श्रेणी:संस्कृत ग्रन्थ
बीजगणित (संस्कृत ग्रन्थ)

**बीजगणित**, भास्कर द्वितीय की रचना है और सिद्धान्तशिरोमणि का द्वितीय भाग है। सिद्धान्तशिरोमणि के अन्य भाग हैं - लीलावती, ग्रहगणित तथा गोलाध्याय।

इस ग्रन्थ में भास्कराचार्य ने अनेक विषयों की चर्चा की है जो संक्षेप में नीचे दिए गए हैं। इसमें अनिर्धार्य द्विघात समीकरणों के हल की चक्रवाल विधि दी है। यह विधि जयदेव की विधि का भी परिष्कृत रूप है। जयदेव ने ब्रह्मगुप्त द्वारा दी गयी अनिर्धार्य द्विघात समीकरणों के हल की विधि का सामान्यीकरण किया था।

यह विश्व की पहली पुस्तक है जिसमें स्पष्ट उल्लेख है कि धनात्मक संख्याओं के **दो** वर्गमूल होते हैं।

## संरचना
इसमें बारह अध्याय हैं।

इस ग्रन्थ मे निम्नलिखित उपविषय हैं-

* धनात्मक एवं ऋणात्मक संख्याएँ
* शून्य
* अज्ञात राशि एवं उसका मान निकालना
* करणी एवं करणियों का मान निकालना
* कुट्टक (अनिर्धार्य समीकरण (Indeterminate equations) तथा डायोफैण्टाइन समीकरण)
* साधारण समीकरण (द्वितीय, तृतीय एवं चतुर्थ घात के अनिर्धार्य समीकरण)
* एक से अधिक अज्ञात राशि वाले सरल समीकरण
* अनिर्धार्य वर्ग समीकरण (ax² + b = y² की तरह के)।
* द्वितीय, तृतीय एवं चतुर्थ घात के अनिर्धार्य समीकरणों के हल
* वर्ग समीकरण
* एक से अधिक अज्ञात राशि वाले वर्ग समीकरण
* बहुत से अज्ञात राशियों के गुणनफल वाली संक्रियाएँ

## इन्हें भी देखें
* बीजगणित (Algebra)

## बाहरी कड़ियाँ
* बीजगणित (संस्कृत विकिस्रोत)
* '''बीजगणित का हिन्दी अनुवाद''' (दुर्गा प्रसाद द्वारा) 
* बीजगणित (बीजगणित का टीकासहित अंग्रेजी अनुवाद)

श्रेणी:संस्कृत ग्रन्थ
श्रेणी:गणित
श्रेणी:भारतीय गणित
श्रेणी:गणित का इतिहास
हैकर (कम्प्यूटर सुरक्षा)

कंप्यूटर सुरक्षा में, **हैकर** () वह व्यक्ति होता है जो कंप्यूटर और नेटवर्क सिस्टम की सुरक्षा प्रणाली पर ध्यान केंद्रित करता है। हैकिंग का मतलब है, किसी कंप्यूटर सिस्टम या निजी नेटवर्क पर बिना अधिकृत पहुंच के घुसपैठ करना। हैकर्स, गैर-मानक और अक्सर दुर्भावनापूर्ण तरीकों से सिस्टम की सुरक्षा बाधाओं को दूर करने के लिए अपने तकनीकी ज्ञान का इस्तेमाल करते हैं।

## सन्दर्भ

## संबंधित साहित्य
* 
* "डॉट.कोंन: द डेंजर्स ऑफ़ साइबर क्राइम ऐंड अ कॉल फॉर प्रोएक्टिव सोल्यूशंस," जोहान्न ग्रानविले द्वारा, *ऑस्ट्रेलियन जर्नल ऑफ़ पॉलिटिक्स ऐंड हिस्ट्री*, खंड 49, नॉ. 1. (शीतकालीन 2003), पीपी. 102-109.
* 
* 
* 
* 
* 
* 
*
सम्मान हत्या

एक **सम्मान हत्या** (अंग्रेजी: Honour killing -ऑनर किलिंग) या **सम्मान हेतु हत्या** वह हत्या है जिसमें, किसी परिवार, वंश या समुदाय के किसी सदस्य की (आमतौर पर एक महिला) की हत्या उसी परिवार, वंश या समुदाय का एक या एक से अधिक सदस्य (अधिकतर पुरुष) द्वारा की जाती है और हत्यारे (आमतौर पर समुदाय के अधिकतर सदस्य) इस विश्वास के साथ इस हत्या को अंजाम देते हैं कि मरने वाले सदस्य के कृत्यों के कारण उस परिवार, वंश या समुदाय का अपमान हुआ है। अपमान की यह धारणा सामान्यत: निम्न कारणों के परिणामस्वरूप उत्पन्न होती है: -

* परिवार की मर्जी के विरुद्ध अपनी मर्जी से प्रेम विवाह करना।
* यदि विवाह अंतरजातीय हो अथवा एक ही गोत्र में किया गया हो।
* परिवार द्वारा नियत विवाह से इंकार करना।
* समुदाय द्वारा निर्धारित वस्त्र संहिता का उल्लंधन कर कोई अन्य परिधान पहनना।
* विवाह पूर्व या विवाहोपरांत किसी अन्य पुरुष (या महिला) के साथ किसी महिला (या पुरुष) का यौन संबंध स्थापित करना।
* समलिंगी आचरण करना। (समान लिंग के वयक्ति के साथ शारीरिक संबंध या विपरीत लिंगी के समान आचरण और वस्त्र धारण)

यह हत्यायें इस धारणा का परिणाम हैं कि कोई भी व्यक्ति जिसके किसी कृत्य के कारण यदि उसके कुल या समुदाय का अपमान होता है तो उस कुल या समुदाय के सम्मान की रक्षा के लिए उस व्यक्ति विशेष की हत्या जायज़ है। संयुक्त राष्ट्र जनसंख्या कोष (यूएनएफपीए) का अनुमान है कि, दुनिया भर में सालाना 5000 के लगभग हत्यायें, सम्मान हत्यायें होती है।

## परिभाषा
मानव अधिकार संस्था ह्यूमन रॉइट्स वॉच, सम्मान हत्या को निम्न रूप में परिभाषित करती है: 
“सम्मान की रक्षा के लिये किये गये अपराध, हिंसा के वो मामले हैं, जिन्हें परिवार के पुरुष सदस्यों ने अपने ही परिवार की महिलाओं के खिलाफ इसलिये अंजाम दिया है, क्योंकि उनके अनुसार उस महिला सदस्य के किसी कृत्य से समूचे परिवार की गरिमा और सम्मान को ठेस पहुंची है। इसका कारण कुछ भी हो सकता है जैसे कि: परिवार द्वारा नियत शादी करने से इंकार, किसी यौन अपराध का शिकार बनना, पति से (प्रताड़ना देने वाले पति से भी) तलाक की मांग करना या फिर अवैध संबंध रखने का संदेह। केवल यह धारणा ही उस महिला सदस्य पर हमले को उचित ठहराने के लिये पर्याप्त है कि उसके किसी कदम से परिवार की इज्जत को बट्टा लगा है।”


## इन्हें भी देखें
* जगीर कौर

## सन्दर्भ

## बाहरी कड़ियाँ

श्रेणी:हत्या
नूतन सवेरा

**नूतन सवेरा** राष्ट्रीय हिंदी साप्ताहिक हिंदी पत्रकारिता के क्षेत्र में जाना-माना नाम है। नूतन सवेरा की प्रमुख विशेषता यह है कि इसने हिंदी की गरिमा को कायम रखते हुए ख़बरों और महत्वपूर्ण मुद्दों को सरल भाषा में प्रस्तुत किया है, ताकि अधिक से अधिक पाठकों तक पहुंचा जा सके। समाज और व्यवस्था में फैले हुए कदाचार, भ्रष्टाचार, ग़ैर ज़िम्मेदारी और कुराज पर प्रहार करते हुए नूतन सवेरा अपने कालमों में राष्ट्रीय उपलब्धियों तथा उसमें योगदान करनेवाले व्यक्तियों और प्रवृत्तियों को आगे बढ़कर उजागर करता है।
नूतन सवेरा ने १९९३ में हिंदी पत्रकारिता के क्षेत्र में आगाज़ किया। अर्धशती से अधिक के अनुभवी वरिष्ठ पत्रकार तथा संपादक नंदकिशोर नौटियाल के संपादन में नूतन सवेरा हिंदी पत्रकारिता की नयी ऊंचाइयां छू रहा है। नंदकिशोर नौटियाल इससे पहले ३० वर्षों तक हिंदी ब्लिट्ज़ के संपादक रह चुके हैं। इस समय वह महाराष्ट्र राज्य हिंदी साहित्य अकादमी के कार्याध्यक्ष हैं। श्री बदरीनाथ-केदारनाथ मंदिर समिति ट्रस्ट के भी अध्यक्ष रह चुके हैं। उनके संपादन में नूतन सवेरा देश और समाज की सेवा में अग्रणी भूमिका निभा रहा है।
आज नूतन सवेरा नामक वह पौधा वटवृक्ष का रूप धारण कर चुका है जिसकी शाखाएं महाराष्ट्र, गुजरात, उत्तराखंड, उत्तर प्रदेश, राजस्थान, हिमाचल प्रदेश, पंजाब, हरियाणा, छत्तीसगढ़, उड़ीसा, बिहार, झारखंड, मध्य प्रदेश सहित समस्त हिंदुस्तान में फैली हैं। नूतन सवेरा अख़बार का मुख्य कार्यालय मुंबई में स्थित है।
चक्रम्

**चक्रम्** (पंजाबी: चक्र, चक्रम्; मलय :  चक्कर) भारत में परम्परागत एक शस्त्र  है जिसको शत्रु की ओर फेंककर मारा जाता है। यह वृत्ताकार होता है और इसका बाहरी व्यास १२ से ३० सेन्टीमीटर होता है।

## सन्दर्भ

श्रेणी:भारतीय शस्त्र
ललितविस्तर सूत्र

right|thumb|300px|सिद्धार्थ गौतम के रूप में जन्मने से पूर्व तुषितलोक में बोधिसत्व (बोरोबुदुर , इण्डोनेशिया)
**ललितविस्तर सूत्र**, महायान बौद्ध सम्प्रदाय का ग्रन्थ है। इसमें गौतम बुद्ध। गौतम बुद्ध की लीलाओं का वर्णन है। इसकी रचना किसी एक व्यक्ति ने नहीं की बल्कि इसकी रचना में कई व्यक्तियों का योगदान है। इसका रचना काल ईसा के पश्चात तीसरी शताब्दी माना गया है। इसमें २७ अध्याय हैं।

## ललितविस्तर और प्राचीन भारतीय गणित
ललितविस्तर के एक आख्यान में बताया गया है कि कैसे एक बार गौतम बुद्ध को 1 से लेकर 421 शून्य वाली संख्या तक को गिनाने के लिए कहा गया था। इसमें सबसे बड़ी संख्या '१० पर १४५ घात' का उल्लेख मिलता है। सबसे बड़ी बात है कि बड़ी संख्याओं के **नाम** भी दिये गये हैं। (ध्वजनिशामणि = १० ‍‍‍‍का घात १४५ = १०१४५)

## ललितविस्तर और प्राचीन भारतीय लिपियाँ
ललितविस्तर के दसवें अध्याय का नाम 'लिपिशाला समदर्शन परिवार्ता' है। इसमें उन ६४ लिपियों का उल्लेख है जिन्हें सिद्धार्थ ने अपने गुरुओं से गुरुकुल में सीखा था। ये ६४ लिपियाँ निम्नलिखित हैं-

## इन्हें भी देखें
* बुद्धचरित
* तुषित
* बोरोबुदुर

## बाहरी कड़ियाँ
* ललितविस्तरः (संगणकीकृतम बौद्धसंस्कृतत्रिपिटकम्)
* ललितविस्तर (ग्रेटिल)
* The Lalitavistara and Sarvastivada
* Lalitavistara
* The Buddha's Encounters with Mara the Tempter: Their Representation in Literature and Art

श्रेणी:बौद्ध धर्म
श्रेणी:भारतीय गणित
श्रेणी:प्राचीन भारतीय गणित ग्रन्थ
डैनिस गैबर

**डेनिस गैबर** CBE, FRS (मूल हंगेरियाई नाम: **Gábor Dénes**; ५ जून १९००– ८ फ़रवरी १९७९) एक हंगेरियाई-ब्रिटिश विद्युत अभियांत्रिक एवं अन्वेषक थे। इनकी सर्वाधिक उल्लेखनीय खोज होलोग्राफी थी, जिसके लिये इन्हें बाद में १९७१ का भौतिकी का नोबल पुरस्कार मिला।

## सन्दर्भ

## बाहरी सूत्र

* लघु जीवनी
* गैबर का नोबल पुरस्कार भाषण
* जीवनी

## इन्हें भी देखें
* नोबेल पुरस्कार विजेताओं की सूची 
* भौतिकी में नोबेल पुरस्कार

श्रेणी:भौतिक विज्ञानी
श्रेणी:नोबेल पुरस्कार विजेता
श्रेणी:नोबेल पुरस्कार विजेता वैज्ञानिक
श्रेणी:नोबेल पुरस्कार विजेता भौतिक विज्ञानी
श्रेणी:1900 में जन्मे लोग
श्रेणी:१९७९ में निधन
श्रेणी:नोबल पुरस्कार सम्मानित ब्रिटिश
श्रेणी:फेलो ऑफ रॉयल सोसाइटी
श्रेणी:हंगरी के वैज्ञाणिक
बांग्लादेश युद्ध

* भारत पाक युद्ध १९७१
* १९७१ का भारत-पाक युद्ध
हुन्ज़ा

**हुन्ज़ा** () भारत के उत्तरी क्षेत्र के उत्तरतम भाग में स्थित १९७४ तक एक रजवाड़ा था। इस रजवाड़े के दक्षिण में गलगत एजेंसी, पूर्व में नागर रजवाड़ा, उत्तर में चीनी तुर्किस्तान और उत्तर पश्चिम में अफगानिस्तान है। राज्य की राजधानी बाल्तित है (जिसे करीमाबाद भी कहा जाता है)।

## सन्दर्भ

## बाहरी कड़ियाँ
* उत्तरी क्षेत्र सरकार

श्रेणी:हुन्ज़ा-नगर ज़िला
श्रेणी:पाकिस्तान प्रशासित कश्मीर
श्रेणी:पाकिस्तान के पूर्व राज्य
श्रेणी:हिन्दूकुश
श्रेणी:कश्मीर का इतिहास
श्रेणी:रेशम पथ के स्थल
श्रेणी:हुन्ज़ा
चम्बल फर्टिलाइजर्स एंड केमिकल्स लिमिटेड

**चम्बल फर्टिलाइजर्स एंड केमिकल्स लिमिटेड** भारत में निजी क्षेत्र में के. के. बिड़ला समूह की एक बड़ी व उत्कृष्ट उर्वरक कम्पनी है।
यह राज्स्थान के कोटा जिले के गडेपान नामक स्थान पर स्थित है। 

सी.एफ.सी.एल. का 'उत्तमवीर यूरिया' अन्तरराष्ट्रीय आधुनिकतम तकनीक से निर्मित प्लांट में बनाया जाता है | इसकी प्रतिवर्ष उत्पादन क्षमता 15,50,300 मीट्रिक टन यूरिया है | यह संयंत्र गैस टेक्नालाजी पर आधारित है तथा इसमे विश्व की सभी आधुनिकतम सुविधाएँ उपलब्ध की गई हैं ताकि लगातार उत्तम क्वालिटी की यूरिया प्राप्त हो सके | यूरिया के अतिरिक्त सी.ऍफ़.सी.एल. किसानो के लिए अन्य कृषि आदानों के विपणन द्वारा सेवाएँ भी प्रदान करती है जैसे - उत्तम कीटनाशक, उत्तम बीज, उत्तम फास्फेट, उत्तम डी.ए.पी. व तकनीकी सेवाएँ।

## बाहरी कड़ियाँ
* उत्तम कृषि - चम्बल फर्टिलाइजर्स एंड केमिकल्स लिमिटेड का कृषि-सम्ब्न्धी जालघर

श्रेणी:भारतीय कंपनियाँ